Publication: Magyar Közlöny
Issue: MK-2000-72 (Year: 2000, Number: 72)
Era: 1990-2004
Section: követelményeiben [166/1997. (X. 3.) Korm. rendelet 2. számú melléklet] megismert tudományterületek felelevenítésére legfeljebb a továbbképzés idejének 1/6-a fordítható,
Paragraph Index: 328

2000. szeptember 1. napjától 2003. augusztus 31. napjáig terjedő időtartamra bíróvá kinevezem. Budapest, 2000. július 7. Göncz Árpád s. k., a Köztársaság elnöke A Magyar Köztársaság Legfelsőbb Bírósága jogegységi határozatai A Magyar Köztársaság Legfelsőbb Bírósága jogegységi határozata 2/2000. PJE szám A MAGYAR KÖZTÁRSASÁG NEVÉBEN! A Magyar Köztársaság Legfelsőbb Bíróságának jogegységi tanácsa a Legfelsőbb Bíróság Polgári Kollégiuma gazdasági szakágának vezetője által kezdeményezett jogegységi eljárásban meghozta a következő jogegységi határozatot: Egyszerűsített felszámolás esetében, amennyiben a hitelezők befizetéseiből, továbbá az adósnak a felszámolási eljárás körébe tartozó vagyonából a felszámolót megillető díj nem vagy csak részben egyenlíthető ki, a díj kifizetése, illetve a különbözet kiegészítése a díjkiegészítési számla terhére nem rendelhető el. A felszámolónak a csődeljárásról, a felszámolási eljárásról és a végelszámolásról szóló, többször módosított 1991. évi IL. törvény 59. §-ának (1) bekezdése szerinti díja az általános forgalmi adót tartalmazza. INDOKOLÁS I. A Legfelsőbb Bíróság Polgári Kollégiuma gazdasági szakágának vezetője jogegységi eljárást kezdeményezett a bíróságok szervezetéről és igazgatásáról szóló 1997. évi LXVI. törvény (Bszi.) 29. §-a (1) bekezdésének a) pontja és 31. §-a (1) bekezdésének a) pontja alapján. Az indítvány szerint a bíróságok gyakorlatában ellentétes álláspontok alakultak ki abban a kérdésben, hogy ha az egyszerűsített felszámolásban a hitelezők által teljesített befizetések, továbbá az adósnak a felszámolási eljárás körébe tartozó vagyonából a felszámolót megillető díj kiegyenlítésére kellő fedezetet nem biztosítanak, a különbözet pótolható-e a díjkiegészítési számláról, avagy ezzel az igénnyel csak azok a felszámolók élhetnek, akik a felszámolási eljárást az általános — vagyis nem a csődeljárásról, a felszámolási eljárásról és a végelszámolásról szóló 1991. évi IL. törvény (Cstv.) 63/A. §-a szerinti egyszerűsített felszámolásra vonatkozó — szabályok szerint folytatták le. Ugyancsak ellentétes a bíróságok gyakorlata abban a kérdésben is, hogy a Cstv. 59. §-ának (1) bekezdésében felsorolt, a felszámoló díját tartalmazó összegek magukban foglalják-e az általános forgalmi adót, vagy a jogszabályi keretek között megállapítható díjon felül külön kell rendelkezni az általános forgalmi adó tekintetében. II. A Bszi. 30. §-ának (1) bekezdése alapján öt tagból álló jogegységi tanács nem nyilvános ülésén a legfőbb ügyész képviselője felszólalásában a következőket fejtette ki. A Cstv. 59. §-ának (1) bekezdése szabályozza a felszámolót megillető díj összegét, ennek során rendelkezik arról is, hogy az egyszerűsített felszámolási eljárásban a felszámoló díja 300 000 Ft. A Cstv. 59. §-ának (3) bekezdése rendelkezik arról, hogy amennyiben a hitelezők befizetéseiből a felszámolót megillető díj csak részben egyenlíthető ki, a bíróság a díjkiegészítési számla terhére intézkedik a különbözetnek a felszámoló részére való átutalása iránt. Ez a bekezdés külön nem rendelkezik a Cstv. 63/A. §-ában megjelölt egyszerűsített felszámolás keretében eljáró felszámoló díjáról. A Cstv. 46. §-ának (7) bekezdésében és 59. §-ának (2) bekezdésében foglalt rendelkezések célja lényegét tekintve az volt, hogy a felszámolók részére díjkifizetésük biztosítékául szolgáló közös kockázatviselő alapot hozzon létre. A díjkiegészítési számla céljával lenne ellentétes, ha a felszámoló nem jutna hozzá a törvényben megállapított őt megillető díjhoz. Ha tehát az egyszerűsített felszámolási eljárásban a felszámolót megillető díj csak részben egyenlíthető ki, a bíróságnak intézkedni kell a különbözetnek a felszámoló részére való átutalása iránt. IRÁNYMUTATÁSOK, JOGEGYSÉGI HATÁROZATOK IV. rész 2000/72. szám A legfőbb ügyész képviselőjének a felszámolási díj általános forgalmi adó tartalmával kapcsolatban álláspontja az alábbi volt. Ha a jogszabályban meghatározott díjnál nem történik kifejezett utalás arra, hogy általános forgalmi adót tartalmaz-e vagy nem, a díjat úgy kell tekinteni, hogy az tartalmazza az adófizetési kötelezettség teljesítéséhez szükséges fedezetet. Az általános forgalmi adóról szóló 1992. évi LXXIV. törvény (Áftv.) 3. §-ának a) pontja alapján a felszámolói tevékenység adóköteles szolgáltatásnyújtás, így a díj az általános forgalmi adót tartalmazza. III. A Cstv. 46. §-ának (7) bekezdése szerint a felszámoló a Cstv. 28. §-a (2) bekezdésének f) pontjában írt 40 napos törvényi határidőben, valamint az ezen határidőn túl, de egy éven belül bejelentett követeléseket nyilvántartásba veszi. A nyilvántartásba vétel feltétele, hogy — az ugyancsak a 46. § (7) bekezdésében írt kivételektől eltekintve — a hitelező a követelése 1%-át, de legalább 1000 Ft-ot és legfeljebb 100 000 Ft-ot — a bíróság gazdasági hivatala által kezelt elkülönített számlára — befizesse, és ezt a felszámolónak igazolja. A Cstv. 59. §-ának (1) bekezdése szabályozza a felszámoló díjának összegét, mely alapvetően a felszámolás során az eladott vagyontárgyak árbevétele és a befolyt követelések együttes összegének 5%-a, de legalább 100 000 Ft. Az adós felszámolás alatti tevékenysége esetén az árbevétel 2%-a vehető díjként figyelembe. Az egyszerűsített felszámolási eljárásban a felszámoló díja határozott összegben, 300 000 Ft-ban került meghatározásra. A Cstv. 59. §-ának (2) bekezdése rendezi az ún. díjkiegészítési számlára történő átutalásokat, ezt a számlát kizárólagos hatáskörrel és illetékességgel a Fővárosi Bíróság Gazdasági Hivatala vezeti. A Cstv. 59. §-ának (2) és (3) bekezdése ezt követő rendelkezéseiben a díjkiegészítési számla képzésének és a terhére történő kifizetéseknek a szabályait tartalmazza. A díjkiegészítési számla bevétele, ha a felszámolónak ténylegesen kifizethető díj a 4%-ot meghaladja, a díj 4%-ot meghaladó része, feltéve, hogy a díj összege a 100 000 Ft-ot meghaladja. Ha a díj a 100 000 Ft-ot meghaladja, de a 125 000 Ft-ot nem éri el, abban az esetben csak a 100 000 Ft feletti összeget kell befizetni a díjkiegészítési számlára. Az adós felszámolás alatti tevékenysége esetén az 1% feletti rész esik befizetési kötelezettség alá. A Cstv. 59. §-ának (2) bekezdéséből egyértelműen következik, hogy a díjkiegészítési számla képzése azoknak a felszámolóknak a díjából történik, akik az adós felszámolását az általános szabályok szerint folytatják le. A Cstv.

Source: https://magyarkozlony.hu/hivatalos-lapok/fcc9acd66698b955bae31d016fdfc07c64a03513/dokumentumok/db93ea9eb97d5ccd4334d6a54fdcc5cb2c86167a/letoltes